/* KOM/2011/0115 lopull. */ Suositus: NEUVOSTON PÄÄTÖS tšekkiläisen kaupungin nimeämisestä Euroopan kulttuuripääkaupungiksi 2015





[pic] | EUROOPAN KOMISSIO | Bryssel 14.3.2011 KOM(2011) 115 lopullinen Suositus: NEUVOSTON PÄÄTÖS tšekkiläisen kaupungin nimeämisestä Euroopan kulttuuripääkaupungiksi 2015 EN PERUSTELUT Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 24. lokakuuta 2006 tehdyssä Euroopan parlamentin ja neuvoston päätöksessä N:o 1622/2006/EY[1] vahvistetaan menettely, jolla Euroopan kulttuuripääkaupungit nimetään. Päätöksen 2 artiklan mukaisesti vuodesta 2009 lähtien nimetään kulttuuripääkaupungiksi kaksi kaupunkia kahdesta eri jäsenvaltiosta noudattaen päätöksen liitteessä olevaa kronologista järjestystä. Belgialla ja Tšekillä on oikeus järjestää tapahtuma vuonna 2015. Euroopan kulttuuripääkaupunkien nimeäminen vuodeksi 2015 tapahtuu seuraavan menettelyn mukaisesti. Kyseiset jäsenvaltiot julkaisevat hakemuspyynnön viimeistään kuusi vuotta ennen tapahtuman alkua. Viimeistään viisi vuotta ennen tapahtumaa kolmestatoista kulttuurialan riippumattomasta asiantuntijasta koostuva valintalautakunta kutsutaan kokoon esivalintakokousta varten. Valintalautakunta arvioi hakemukset päätöksen N:o 1622/2006/EY 4 artiklassa vahvistettujen perusteiden mukaisesti ja sopii hakemuksen täydentämisen jälkeen lisätarkasteluun pääsevien ehdokaskaupunkien esivalintaluettelosta. Kumpikin kyseisistä jäsenvaltioista kutsuu lopullista valintaa varten kokoon valintalautakunnan yhdeksän kuukauden kuluttua esivalintakokouksesta. Valintalautakunta arvioi esivalinnan läpäisseet kaupungit kattavasti tätä toimintaa varten vahvistettujen perusteiden pohjalta ja suosittelee tämän jälkeen yhtä kaupunkia valittavaksi kummastakin kyseeseen tulevasta jäsenvaltiosta. Näiden suositusten pohjalta kumpikin jäsenvaltio nimeää yhden kaupungin Euroopan kulttuuripääkaupungiksi ja ilmoittaa sen Euroopan parlamentille, neuvostolle, komissiolle ja alueiden komitealle viimeistään neljä vuotta ennen tapahtuman suunniteltua alkua. Euroopan parlamentti voi antaa komissiolle lausunnon kolmen kuukauden kuluessa siitä, kun nimeämisestä on ilmoitettu. Neuvosto nimeää komission suosituksesta asianomaiset kaupungit virallisesti Euroopan kulttuuripääkaupungeiksi siksi vuodeksi, joksi niitä on esitetty. Tšekissä saatiin kolme hakemusta Euroopan kulttuuripääkaupungiksi: Hradec Králové, Ostrava ja Plzeň. Kaksivaiheisen valintamenettelyn päättyessä katsottiin, että Plzeňin hanke täyttää parhaiten tapahtuman tavoitteet ja edellytykset, jotka on asetettu päätöksen N:o 1622/2006/EY 4 artiklassa. Valintalautakunta suositteli syyskuussa 2010 antamassaan kertomuksessa, että Plzeň järjestää tapahtuman Tšekissä vuonna 2015. Tšekki ilmoitti näistä nimeämisistä Euroopan parlamentille, neuvostolle, komissiolle ja alueiden komitealle vuoden 2010 lopussa. Euroopan parlamentti toimitti myönteisen lausuntonsa komissiolle tammikuun alussa 2011. Valintamenettely Belgiassa saatiin päätökseen keväällä 2010, ja Monsin nimeäminen tapahtui marraskuussa 2010. Edellisen perusteella komissio toimittaa päätöksen N:o 1622/2006/EY 9 artiklan 3 kohdan mukaisesti neuvostolle oheisen suosituksen, joka koskee Tšekin Plzeňin nimeämistä virallisesti Euroopan kulttuuripääkaupungiksi vuodeksi 2015. Suositus: NEUVOSTON PÄÄTÖS tšekkiläisen kaupungin nimeämisestä Euroopan kulttuuripääkaupungiksi 2015 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 24 päivänä lokakuuta 2006 tehdyn Euroopan parlamentin ja neuvoston päätöksen N:o 1622/2006/EY[2] ja erityisesti sen 9 artiklan 3 kohdan, ottaa huomioon Euroopan komission suosituksen, ottaa huomioon valintalautakunnan syyskuussa 2010 antaman kertomuksen, joka koskee Euroopan kulttuuripääkaupungin valintamenettelyä Tšekissä, sekä katsoo seuraavaa: Päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan, ON HYVÄKSYNYT TÄMÄN PÄÄTÖKSEN: 1 artikla Nimetään Tšekistä Plzeň Euroopan kulttuuripääkaupungiksi vuodeksi 2015. 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tehty […]. Neuvoston puolesta Puheenjohtaja [1] EUVL L 304, 3.11.2006, s. 1. [2] EUVL L 304, 3.11.2006, s. 1.